CELEX: 32018D1099
Language: hr
Date: 2018-08-01 00:00:00
Title: Provedbena odluka Komisije (EU) 2018/1099 оd 1. kolovoza 2018. o izmjeni Priloga XI. Direktivi Vijeća 2003/85/EZ u pogledu popisa laboratorija koji su ovlašteni raditi sa živim virusom slinavke i šapa i izmjeni Provedbene odluke Komisije (EU) 2018/136 u pogledu imenovanja referentnog laboratorija Europske unije za slinavku i šap (priopćeno pod brojem dokumenta C(2018) 4987) (Tekst značajan za EGP.)

3.8.2018   
               
               
                  HR
               
               
                  Službeni list Europske unije
               
               
                  L 197/11
               
            
         PROVEDBENA ODLUKA KOMISIJE (EU) 2018/1099
         оd 1. kolovoza 2018.
         o izmjeni Priloga XI. Direktivi Vijeća 2003/85/EZ u pogledu popisa laboratorija koji su ovlašteni raditi sa živim virusom slinavke i šapa i izmjeni Provedbene odluke Komisije (EU) 2018/136 u pogledu imenovanja referentnog laboratorija Europske unije za slinavku i šap
         
            
               (priopćeno pod brojem dokumenta C(2018) 4987)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2003/85/EZ od 29. rujna 2003. o mjerama Zajednice za suzbijanje slinavke i šapa, o stavljanju izvan snage Direktive 85/511/EEZ i odluka 89/531/EEZ i 91/665/EEZ te o izmjenama Direktive 92/46/EEZ (1), a posebno njezin članak 67. stavak 2. i članak 69. stavak 1.,
         budući da:
         
                     (1)
                  
                  
                     Direktivom 2003/85/EZ utvrđuju se minimalne mjere za suzbijanje bolesti koje treba primjenjivati u slučaju izbijanja slinavke i šapa te određene preventivne mjere čiji je cilj povećati svijest o bolesti i pripravnost nadležnih tijela i poljoprivredne zajednice u pogledu te bolesti.
                  
               
                     (2)
                  
                  
                     Preventivne mjere iz Direktive 2003/85/EZ uključuju zahtjev da se rad sa živim virusom slinavke i šapa za potrebe istraživanja, dijagnostike ili proizvodnje cjepiva provodi samo u odobrenim laboratorijima navedenima u Prilogu XI. toj direktivi.
                  
               
                     (3)
                  
                  
                     U dijelu A Priloga XI. Direktivi 2003/85/EZ navedeni su nacionalni laboratoriji ovlašteni raditi sa živim virusom slinavke i šapa za istraživačke i dijagnostičke potrebe. U dijelu B tog priloga navedeni su laboratoriji koji su ovlašteni raditi sa živim virusom slinavke i šapa za proizvodnju cjepiva i s tim povezana istraživanja.
                     Nizozemska je Komisiji predala zahtjev za izmjenu naziva svojeg nacionalnog laboratorija za slinavku i šap navedenog u dijelu A Priloga XI. Direktivi 2003/85/EZ u „Wageningen Bioveterinary Research (WBVR), Lelystad”, zbog organizacijskih promjena.
                     Belgija je isto tako Komisiji predala zahtjev za izmjenu naziva svojeg nacionalnog laboratorija za slinavku i šap navedenog u dijelu A Priloga XI. Direktivi 2003/85/EZ. Belgijski nacionalni laboratorij za slinavku i šap, Veterinary and Agrochemical Research Centre (CODA-CERVA) (Veterinarski i agrokemijski istraživački centar, CODA-CERVA) postao je dio novog belgijskog saveznog istraživačkog centra, Sciensano, nakon spajanja centra CODA-CERVA i instituta Scientific Institute of Public Health (WIV-ISP) (Znanstveni institut za javno zdravstvo, WIV-ISP) koje je stupilo na snagu 1. travnja 2018. Sciensano je preuzeo sva prava i obveze svojih prethodnika, uključujući one od CODA-CERVA-e.
                     Grčka je Komisiji predala zahtjev za dopunu naziva svojeg nacionalnog laboratorija za slinavku i šap navedenog u dijelu A Priloga XI. Direktivi 2003/85/EZ, koji je zadužen i za dijagnosticiranje rikecioza.
                  
               
                     (4)
                  
                  
                     
                        Pirbright Institute, koji se nalazi u Ujedinjenoj Kraljevini, pruža usluge nacionalnog referentnog laboratorija za slinavku i šap Bugarskoj, Hrvatskoj, Estoniji, Finskoj, Irskoj, Latviji, Litvi, Malti, Portugalu, Sloveniji, Švedskoj i Ujedinjenoj Kraljevini te je kao takav naveden u dijelu A Priloga XI. Direktivi 2003/85/EZ. Slijedom obavijesti Ujedinjene Kraljevine u skladu s člankom 50. Ugovora o Europskoj uniji, od 30. ožujka 2019. Ujedinjena Kraljevina više neće biti država članica Europske unije. U skladu s člankom 68. stavkom 2., nakon 29. ožujka 2019.Pirbright Institute više neće moći pružati usluge nacionalnog referentnog laboratorija za slinavku i šap Bugarskoj, Hrvatskoj, Estoniji, Finskoj, Irskoj, Latviji, Litvi, Malti, Portugalu, Sloveniji i Švedskoj.
                  
               
                     (5)
                  
                  
                     Radi pravne sigurnosti važno je redovito ažurirati popis nacionalnih laboratorija za slinavku i šap naveden u dijelu A Priloga XI. Direktivi 2003/85/EZ. Stoga je potrebno izmijeniti naziv odgovarajućih nacionalnih laboratorija u Belgiji, Nizozemskoj i Grčkoj i naznačiti datum povlačenja Ujedinjene Kraljevine iz Europske unije kao datum do kojeg Pirbright Institute može pružati usluge nacionalnog referentnog laboratorija za slinavku i šap drugim državama članicama i do kojeg druge države članice mogu koristiti usluge laboratorija Pirbright Institute kao nacionalnog referentnog laboratorija za slinavku i šap.
                  
               
                     (6)
                  
                  
                     Slijedom organizacijskih promjena koje utječu na laboratorij koji je ovlašten raditi sa živim virusom slinavke i šapa za proizvodnju cjepiva naveden u dijelu B Priloga XI. Direktivi 2003/85/EZ, Nizozemska je Komisiji predala zahtjev za izmjenu naziva tog laboratorija na svojem državnom području u „Boehringer Ingelheim Animal Health Netherlands B.V.”.
                  
               
                     (7)
                  
                  
                     Prilog XI. Direktivi 2003/85/EZ trebalo bi stoga na odgovarajući način zamijeniti.
                  
               
                     (8)
                  
                  
                     Provedenom odlukom Komisije (EU) 2018/136 (2) konzorcij ANSES & CODA-CERVA koji su osnovali Laboratory for Animal Health of the Agency for Food, Environmental and Occupational Health and Safety (ANSES) (laboratorij za zdravlje životinja Agencije za zdravu i sigurnu hranu, okoliš i radnu sredinu), Maisons-Alfort, Francuska, i Veterinary and Agrochemical Research Centre (CODA-CERVA) (Veterinarski i agrokemijski istraživački centar, CODA_CERVA), Uccle, Belgija, imenuje se referentnim laboratorijem Europske unije za slinavku i šap. Potrebno je izmijeniti Provedbenu odluku tako da se odnosi na Sciensano, a ne na CODA-CERVA-u. Provedbenu odluku (EU) 2018/136 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Prilog XI. Direktivi 2003/85/EZ zamjenjuje se u skladu s Prilogom ovoj Odluci.
         
         
            Članak 2.
            Članak 1. Provedbene odluke (EU) 2018/136 zamjenjuje se sljedećim:
            
               
                  „Članak 1.
                  Konzorcij ANSES & SCIENSANO koji su osnovali Laboratory for Animal Health of the Agency for Food, Environmental and Occupational Health and Safety (ANSES) (laboratorij za zdravlje životinja Agencije za zdravu i sigurnu hranu, okoliš i radnu sredinu, ANSES), Maisons-Alfort, Francuska, i Laboratory for Exotic Viruses and Particular Diseases of the federal research centre Sciensano (laboratorij za egzotične viruse i određene bolesti saveznog istraživačkog centra Sciensano), Uccle, Belgija, imenuje se referentnim laboratorijem Europske unije za slinavku i šap na neodređeno razdoblje.”
               
            
         
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 1. kolovoza 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 306, 22.11.2003., str. 1.
         
         
            (2)  Provedbena odluka Komisije (EU) 2018/136 оd 25. siječnja 2018. o imenovanju referentnog laboratorija Europske unije za slinavku i šap te o izmjeni Priloga II. Direktivi Vijeća 92/119/EEZ u pogledu referentnog laboratorija Europske unije za vezikularnu enterovirusnu bolest svinja (SL L 24, 27.1.2018., str. 3.).
      
      
         
            PRILOG
            Prilog XI. Direktivi 2003/85/EZ zamjenjuje se sljedećim:
            „
                  
                     PRILOG XI.
                     DIO A
                     
                        Nacionalni laboratoriji ovlašteni za rukovanje živim virusom slinavke i šapa
                     
                     
                                 Država članica u kojoj se nalazi laboratorij
                              
                              
                                 Laboratorij
                              
                              
                                 Države članice koje koriste usluge laboratorija
                              
                           
                                 Oznaka ISO
                              
                              
                                 Naziv
                              
                           
                                 AT
                              
                              
                                 Austrija
                              
                              
                                 Österreichische Agentur für Gesundheit und Ernährungssicherheit
                                 Veterinärmedizinische Untersuchungen Mödling
                              
                              
                                 Austrija
                              
                           
                                 BE
                              
                              
                                 Belgija
                              
                              
                                 Laboratory for Exotic Viruses and Particular Diseases of the federal research centre Sciensano, Uccle
                              
                              
                                 Belgija
                                 Luksemburg
                              
                           
                                 CZ
                              
                              
                                 Češka
                              
                              
                                 Státní veterinární ústav Praha, Prag
                              
                              
                                 Češka
                              
                           
                                 DE
                              
                              
                                 Njemačka
                              
                              
                                 Friedrich-Loeffler-Institut
                                 Bundesforschungsinstitut für Tiergesundheit,
                                 Greifswald - Insel Riems
                              
                              
                                 Njemačka
                                 Slovačka
                              
                           
                                 DK
                              
                              
                                 Danska
                              
                              
                                 Danmarks Tekniske Universitet, Veterinærinstituttet, Afdeling for Virologi, Lindholm
                                 Danish Technical University, Veterinary Institute, Department of Virology, Lindholm
                              
                              
                                 Danska
                                 Finska
                                 Švedska
                              
                           
                                 EL
                              
                              
                                 Grčka
                              
                              
                                 Διεύθυνση Κτηνιατρικού Κέντρου Αθηνών, Τμήμα Μοριακής Διαγνωστικής, Αφθώδους Πυρετού, Ιολογικών, Ρικετσιακών και Εξωτικών Νοσημάτων, Αγία Παρασκευή Αττικής
                              
                              
                                 Grčka
                              
                           
                                 ES
                              
                              
                                 Španjolska
                              
                              
                                 
                                             —
                                          
                                          
                                             Laboratorio Central de Sanidad Animal, Algete, Madrid
                                          
                                       
                                             —
                                          
                                          
                                             Centro de Investigación en Sanidad Animal (CISA), Valdeolmos, Madrid
                                          
                                       
                              
                                 Španjolska
                              
                           
                                 FR
                              
                              
                                 Francuska
                              
                              
                                 Agence nationale de sécurité sanitaire de l'alimentation, de l'environnement et du travail (ANSES), Laboratoire de santé animale de Maisons-Alfort
                              
                              
                                 Francuska
                              
                           
                                 HU
                              
                              
                                 Mađarska
                              
                              
                                 Nemzeti Élelmiszerlánc-biztonsági Hivatal, Állategészségügyi Diagnosztikai Igazgatóság (NÉBIH-ÁDI), Budimpešta
                              
                              
                                 Mađarska
                              
                           
                                 IT
                              
                              
                                 Italija
                              
                              
                                 Istituto zooprofilattico sperimentale della Lombardia e dell'Emilia-Romagna, Brescia
                              
                              
                                 Italija
                                 Cipar
                              
                           
                                 NL
                              
                              
                                 Nizozemska
                              
                              
                                 Wageningen Bioveterinary Research (WBVR), Lelystad
                              
                              
                                 Nizozemska
                              
                           
                                 PL
                              
                              
                                 Poljska
                              
                              
                                 Zakład Pryszczycy Państwowego Instytutu Weterynaryjnego – Państwowego Instytutu Badawczego, Zduńska Wola
                              
                              
                                 Poljska
                              
                           
                                 RO
                              
                              
                                 Rumunjska
                              
                              
                                 Institutul de Diagnostic și Sănătate Animală, Bukurešt
                              
                              
                                 Rumunjska
                              
                           
                                 UK
                              
                              
                                 Ujedinjena Kraljevina
                              
                              
                                 The Pirbright Institute
                              
                              
                                 Ujedinjena Kraljevina
                                 Bugarska (1)
                                 
                                 Hrvatska (1)
                                 
                                 Estonija (1)
                                 
                                 Finska (1)
                                 
                                 Irska (1)
                                 
                                 Latvija (1)
                                 
                                 Litva (1)
                                 
                                 Malta (1)
                                 
                                 Portugal (1)
                                 
                                 Slovenija (1)
                                 
                                 Švedska (1)
                                 
                              
                           DIO B
                     
                        Laboratoriji ovlašteni za rukovanje živim virusom slinavke i šapa u svrhu proizvodnje cjepiva
                     
                     
                                 Država članica u kojoj se nalazi laboratorij
                              
                              
                                 Laboratorij
                              
                           
                                 Oznaka ISO
                              
                              
                                 Naziv
                              
                           
                                 DE
                              
                              
                                 Njemačka
                              
                              
                                 Intervet International GmbH/MSD Animal Health, Köln
                              
                           
                                 NL
                              
                              
                                 Nizozemska
                              
                              
                                 Boehringer-Ingelheim Animal Health Netherlands BV, Lelystad
                              
                           
                                 UK
                              
                              
                                 Ujedinjena Kraljevina
                              
                              
                                 Merial, S.A.S., Pirbright Laboratory, Pirbright (2)
                                 
                              
                           
               ”
            
               (1)  Korištenje usluga u skladu s člankom 68. stavkom 2. do 29. ožujka 2019.
            
               (2)  Primjenjuje se do 29. ožujka 2019.